Vedtægter:

For den selvejende private daginstitution

§1.

Den selvejende private institutions navn er Hune Naturbørnehave

Dens hjemsted er Jammerbugt Kommune og er beliggende på Ilsigvej 9, 9492 Blokhus.

§2.

Det er institutionens formål at virke som daginstitution for 26 børn fra 2 år og 11 måneder og op til skolestart, i henhold til Daginstitutionsloven §20 samt §16 om tilsyn i lov om retssikkerhed og administration på det sociale område.

Stk. 3. Bestyrelsen kan fastsætte nærmere retningslinjer for afholdelse af forældremøder, valg og valgprocedure.

Stk. 4. Institutionen leder deltager i bestyrelsens møder. Lederen fungerer som bestyrelsens sekretær.

§3.

Den selvejende institutions ledelse består af en bestyrelse, der varetager den overordnede ledelse og det økonomiske ansvar. En pædagogisk leder der under ansvar overfor bestyrelsen,varetager den daglige, drift af institutionen.

Stk.2. Bestyrelsen fastsætter den daglige åbningstid inden for en ugentlig åbningstid,som der minimum svarer til beregningsgrundlaget for størrelsen af det kommunale tilskud. Børnehaven og bestyrelsen tilpasser sig så vidt det er muligt efter forældrenes behov ift. åbningstiden.

§4.

Bestyrelsen består minimum af 4 medlemmer, der er valgt på generalforsamlingen.

Dette gerne fordelt på 1 repræsentant med særlig interesse for den selvejende institution, 3 forældre og en medarbejder repræsentant.

Stk.2 forældrerepræsentanter vælges for 2 årige perioder, på en sådan måde, at det tilstræbes at undgå, at alle forældrerepræsentanter vælges samme år- for samme valg periode. Valgperioden løbet fra det tidspunkt på generalforsamlingen, hvor de er valg. Generalforsamlingen ligger hvert år i september.

Bestyrelsens ikke forældrevalgte medlemmer udpeges af generalforsamlingen for en periode på 2 år.

Stk.3 Bestyrelsen kan fastsætte nærmere retningslinjer for afholdelse af forældremøder, valg og valgprocedure.

Stk.4 Institutionens leder deltage i bestyrelsesmøder. På opstarten af hvert møde vælges en ordstyrer og en referent.

                                                                                                                           §5.

Bestyrelsen konstituerer sig selv med en næstformand, kasserer eller en revisor der samarbejder med de økonomiansvarlige i bestyrelsen og en formand, som indkalder til og leder møder.

Stk.2. Bestyrelsen afholder mindst 6 årlige møder.

Stk.3. Bestyrelsen er beslutningsdygtig, når mindst halvdelen af medlemmerne er til stede.

Stk.4. Bestyrelsens afgørelser træffes, medmindre andets er bestemt i vedtægter eller i forretningsordenen, ved almindelige flertalsbeslutninger.

Stk.5. Bestyrelsesmøder indkaldes af formanden. I tilfælde af formandens varige forfald, eller hvis formanden ikke – trods henstilling fra mindst to medlemmer – indkalder til møde, kan to medlemmer indkalde til møde.

Stk. 6. Beslutninger omhandlende lederansættelse, ansættelser i almindelighed, institutionens formue, vedtægtsændringer, ejendomsforhold kræver dog kvalificeret flertal (2/3).

Stk. 7. Over bestyrelsens forhandlinger og beslutninger føres et skriftligt referat, der tilstilles samtlige bestyrelsesmedlemmer senes 14 dage efter mødes og godkendes på det efterfølgende møde.

Stk.8. Bestyrelsesarbejdet er i henhold til forvaltningsloven og straffeloven underlagt en almindelig tavshedspligt, der fortsætter efter bestyrelsesmedlemmet er udtrådt af bestyrelsen.

Stk.9. Beslutning omhandlende institutionens nedlæggelse kræver enstemmighed og generalforsamlingens godkendelse.

Stk. 10. Der påhviler bestyrelsen at sørge for, at nyvalgte bestyrelsesmedlemmer bliver gjort bekendt med vedtægter, kommunens vilkår for privatinstitutioner, samt bestyrelsens eventuelle forretningsorden og institutionens øvrige retningslinjer. Der skal være et overleveringsmøde møde til nye bestyrelsesmedlemmer og der tages udgangspunkt i sidste dagsorden samt generelt viden om institutionen og dennes historik på dette møde.

§6

Der udarbejdes hvert år en års- eller virksomhedsplan for institutionen. Udarbejdelsen sker i samarbejde med bestyrelsen, lederen og institutionens øvrige ansatte.

Planens formål er at virke som et arbejds- og styringsredskab for bestyrelse og ansatte, samt være orienterende for forældrene, kommunen og øvrige samarbejdspartnere i forbindelse med institutionens virksomhed.

§7

Bestyrelsen påser at den selvejende institutions administrative og økonomiske anliggender, varetages under hensyntagen til institutionens formål og de regler der til enhver tid gælder for institutionens ledelse og drift.

Bestyrelsen har ret til at undersøge alle forhold der vedrører institutionen og til at forlange oplysninger af leder og personale. Bestyrelsen og dens enkelte medlemmer kan når som helst aflægge besøg på institutionen.

Indgåelse og ophævelse af aftaler der rækker ud over institutionens daglige ledelse og drift kræver bestyrelsens tilslutning.

§8s

Institutionen hæfter med sin egenkapital/formue efter dansk rets almindelige regler for alle institutionens gældsforpligtelser.

Stk. 2. Bestyrelsens medlemmer er ansvarlige over for institutionens dispositioner i overensstemmelse med dansk rets almindelige ansvarsregler.

Stk. 3. Til at forpligtige institutionen over tredjemand, kræves underskrift af to bestyrelsesmedlemmer, herunder formandens, eller ved dennes længere varende fravær tre bestyrelsesmedlemmer.

Stk. 4. Et eventuelt overskud i institutionen anvendes i respekt til konsolidering af Hune Naturbørnehave.

§9

Bestyrelsen ansætter og afskediger inden for de rammer, der er fastsat i det af bestyrelsen godkendte budget. Alle ansættelser underskrives af daginstitutionens leder og derudover to fra bestyrelsen.

Stk. 2. Bestyrelsen kan - efter nærmere konkrete aftaler herom - delegere ansættelses kompetencen til institutionens leder når der bla. er tale om medhjælpere ansat på timetal.

§10

Optagelse i institutionen sker i henhold til ventelisten, dog under respekt af hensyntagen til at søskende skal have fortrinsret. Det kan endvidere være hensyntagen til børnegruppen sammensætning( f.eks. alder).

§11

Opsigelse eller udmeldelse af institutionen kan ske med 1 måneds varsel til den 1. I en måned.

Bestyrelsen kan opsige et barn med en uges varsel, hvis forældrebetalingen ikke er indbetalt ved 8 dages overskridelse af betalingsfristens udløb, og efterfølgende har rykket skriftligt for betalingen 2 gange. Der skal minimum være tale om en betalingsoverskridelse på 3 uger, før opsigelsen kan finde sted.

§12

Ved institutionens nedlæggelse vil dens formue være at anvende til et af bestyrelsens vedtagede andet lignende socialt eller sundhedsmæssigt formål for børn og unge.

§13

Ændringer af disse vedtægter kræver tilslutning til generalforsamlingen.

Stemmeberettiget på generalforsamlingen er Forældre og Værger af børn i Hune Naturbørnehave, forældre til børn i Hune Naturbørnehave har ret til hver sin stemme ved generalforsamlingen.

Der kan ud fra vedtægter udarbejdes forretningsorden, som efter udarbejdelse godkendes af generalforsamlingen.